CELEX: 62016CN0372
Language: mt
Date: 2016-07-06 00:00:00
Title: Kawża C-372/16: Talba għal deċiżjoni preliminari mressqa mill-Oberlandesgericht München (il-Ġermanja) fis-6 ta’ Lulju 2016 – Soha Sahyouni vs Raja Mamisch

19.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 343/33
            
         Talba għal deċiżjoni preliminari mressqa mill-Oberlandesgericht München (il-Ġermanja) fis-6 ta’ Lulju 2016 – Soha Sahyouni vs Raja Mamisch
   (Kawża C-372/16)
   (2016/C 343/45)
   Lingwa tal-kawża: il-Ġermaniż
   
      Qorti tar-rinviju
   
   Oberlandesgericht München
   
      Partijiet fil-kawża prinċipali
   
   
      Rikorrenti: Soha Sahyouni
   
      Konvenut: Raja Mamisch
   
      Domandi preliminari
   
   
               1.
            
            
               Il-każijiet ta’ divorzju privat, f’dan il-każ permezz ta’ dikjarazzjoni unilaterali ta’ wieħed mill-konjuġi quddiem qorti reliġjuża Sirjana fuq il-bażi tax-xarija, jidħlu wkoll fil-kamp ta’ applikazzjoni previst mill-Artikolu 1 tar-Regolament tal-Kunsill (UE) Nru 1259/2010 (1), tal-20 ta’ Diċembru 2010, li jimplimenta kooperazzjoni msaħħa fil-qasam tal-liġi applikabbli għad-divorzju u għas-separazzjoni legali?
            
         
               2.
            
            
               Fil-każ ta’ risposta fl-affermattiv għall-ewwel domanda:
               Fl-applikazzjoni tar-Regolament (UE) Nru 1259/2010, fil-każijiet ta’ divorzji privati, [l-eżami] tal-Artikolu 10 tiegħu
               
                           (1)
                        
                        
                           għandu jkun ibbażat in abstracto fuq paragun li minnu jirriżulta, fil-fatt, li l-liġi applikabbli skont l-Artikolu 8 tagħti wkoll lill-konjuġi l-ieħor aċċess għad-divorzju, iżda li, minħabba s-sess tal-konjuġi, dan id-divorzju huwa suġġett għal kundizzjonijiet proċedurali u sostantivi differenti minn dawk applikabbli għall-konjuġi l-ieħor,
                           jew
                        
                     
                           (2)
                        
                        
                           l-applikabbiltà ta’ din ir-regola tiddependi minn jekk l-applikazzjoni tad-dritt barrani, in abstracto diskriminatorja, hijiex diskriminatorja wkoll, in concreto, f’dan il-każ.
                        
                     
         
               3.
            
            
               Fil-każ ta’ risposta fl-affermattiv għat-tieni alternattiva tat-tieni domanda:
               Il-kunsens għad-divorzju mogħti mill-konjuġi ddiskriminat — inkluż fil-forma ta’ aċċettazzjoni min-naħa tiegħu ta’ prestazzjonijiet kumpensatorji — jikkostitwixxi diġà raġuni sabiex ir-regola hawn fuq iċċitata ma tiġix applikata.
            
         
      (1)  ĠU L 343, p. 10.